

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. szeptember 5.-i rendkívüli ülésére**

|  |
| --- |
| **Tárgyalandó napirend:****Elővásárlási jog törlése** |

**A napirendet tárgyaló ülés dátuma**: **2025. szeptember 5.**

**A napirendet tárgyaló ülés:** **Pénzügyi, Településfejlesztési és fenntarthatósági Bizottság**, **Képviselő-testület**

**Előterjesztő:** **Dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes **/** **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**2. JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

Telki község Önkormányzat 1995. április 18. napján adásvételi szerződést kötött Csömör László és Csömör Lászlóné vevőkkel a 2089 Telki, belterület 710/14. hrsz természetben a Telki, Juharfa utca 7. szám alatti ingatlanra vonatkozóan.

Az adásvételi szerződés 7. pontja alapján az eladót, Telki község Önkormányzatát, az ingatlanra vonatkozóan elővásárlási jog illeti meg, mely az ingatlan tulajdoni lapjára 36381/1995.04.20. számon bejegyzésre kerül.

Az adásvételi szerződés tartalmazta azt a feltételt, hogy az elővásárlási jog addig illeti meg az eladót, amíg a vevők az ingatlanra építendő felépítményre használatbavételi engedélyt szereznek. Ez 1996. május 07-én teljesült. Az ingatlannyilvántartási bejegyzés törléséhez szükséges a képviselő-testület döntése.

Telki, 2025. szeptember 3.

 Deltai Károly

 polgármester

**Telki község Önkormányzat**

**Képviselő-testülete**

**…./2025. (IX…..) Önkormányzati határozata**

Nyilatkozat elővásárlási törléséről

Telki község Képviselő-testülete úgy határoz, hogy a Telki belterület 710/14. hrsz természetben a Telki, Juharfa utca 7. szám alatti belterületi ingatlan tekintetében az önkormányzat javára 36381/1995.04.20 számon bejegyzett elővásárlási jog törléséhez hozzájárul.

Hozzájárul ahhoz, hogy a Telki Község Önkormányzat javára, mint jogosult javára bejegyzett elővásárlási jog az ingatlan-nyilvántartásból a fenti ingatlan egészére vonatkozóan teljes egészében törlésre kerüljön.

Felelős: polgármester

Határidő: azonnal